అయితే, ఇండియాలో కూడా ఒక ప్రాచీనకాలపు రాకుమారి తాలూకు మమ్మీ ఉందని వదంతి ఒకటి ప్రచారంలో ఉంది. ఈజిప్టు రాజవంశీయులలాగే ఆ మమ్మీని పోతపోసిన నిలువెత్తు బంగారు విగ్రహంలో ఉంచి సమాధి చేశారని చెప్పుకుంటారు. దీనికితోడు మరొక కథ కూడా వాడుకలో ఉంది."
కాసేపు తదేకంగా సందీప్ మొహంలోకి చూశాడు భూతాలరాజు. తర్వాత ఖాండ్రించి ఉమ్మేసి, ఎవరో వస్తున్నారన్నట్లు సైగ చేశాడు. బూట్ల చప్పుడు వినబడింది. సెంట్రీ వచ్చి, ఒకసారి సెల్ లోకి పరీక్షగా చూసి, వెళ్ళిపోయాడు.
"పొగాకు లేకపోతే మానె, సిగరెట్టూ పీకె అన్నా ఉందా?" అన్నాడు భూతాలరాజు.
"ఉండాలి. కానీ లాగేసుకున్నారు" అని మళ్ళీ చెప్పడం మొదలెట్టాడు సందీప్.
"హేలే తోకచుక్క ప్రతి డెబ్భయ్ అయిదు సంవత్సరాలకీ ఒకసారి దర్శనమిస్తుంది.
ఆ తోకచుక్క కనబడినప్పుడల్లా ఈ రాకుమారి మమ్మీ ప్రాణంతో లేచి తిరుగుతూ, కోరిన కోరికలు తీరుస్తుందనీ, తోకచుక్క మాయమైపోగానే నిశ్చలంగా అయిపోయి మళ్ళీ డెబ్భయ్ అయిదేళ్ళ వరకూ అలానే ఉండిపోతుందనీ, ఈలోగా ఆ మమ్మీని సమీపించిన వారుగానీ, ఆమె ప్రశాంతతకు భంగం కలిగించిన వారు ఘోరమైన చావు చస్తారని చెప్పుకుంటూ ఉంటారు ఆ అడవులలోని జనం.
చిత్రమేమిటంటే, సరిగ్గా ఇలాంటి నమ్మకమే ఈజిప్టు దేశంలో కూడా ఉండేది. ప్రాచీన కాలపు ఈజిప్షియన్ రాజులను 'ఫేరో' అనేవాళ్ళు. ఆ ఫేరోల సమాధులని తెరిచినవారూ, కొల్లగొట్టిన వారూ దారుణంగా మరణించి తీరతారనీ, అది ఫేరో శాపమనీ చెప్పుకుంటారు జనం. దానికి తగినట్లుగానే, టూట్ ఆంఖ్ అమున్ సమాధిని మొదటిసారిగా తెరిచిచూసిన లార్డ్ కార్నర్ వాన్ అనే ఆయన, ఆ తర్వాత కొద్దికాలానికే మరణించాడు. ఇది 'కర్స్ ఆఫ్ ద ఫేరో' - ఫేరో శాపం నిజంకావడం వల్ల - అని నమ్మే జనం ఉన్నారు. కాదు, ఇది కేవలం కాకతాళీయం అని వాదించేవారూ ఉన్నారు.
అలాంటి శాపమే ఈ రాకుమారి మమ్మీకి ఆపాదించబడటం చాలా ఆసక్తికరం.
మా నాన్నగారు ప్రొఫెసర్ శేషాద్రి ఆర్కియాలజిస్టు, హేతువాది. ఆయన ఈ శాపాలో, గీపాలూ ఇవన్నీ నమ్మకపోయినా, అసలు ఈ రాకుమారి మమ్మీ అనేది నిజంగా ఉందో లేదో, ఉంటే ఈజిప్షియన్ ఆచార వ్యవహారాలూ, నమ్మకాలూ మనదేశంలోకి ఎలా వచ్చాయో, పరిశోధించాలని తన యూనిట్ తో సహా బయలుదేరారు.
ప్రాచీనకాలపు ఈజిప్షియనులు ఇండియా నుంచ్ వలసవెళ్ళిన ద్రావిడులని ఒక వాదం బయలుదేరింది ఈ మధ్య. దీనికి దృష్టాంతరాలుగా రెండు విషయాలని చూపిస్తున్నారు. ఒకటి : చాలామంది ద్రావిడులలాగే ఈజిప్షియన్లు కూడా 'అడ్డపంచ' లాంటి దుస్తులే ఎక్కువగా ధరించేవారు. రెండు " ద్రావిడులకి ఏఏ పళ్ళ జబ్బులు ఎక్కువగా వస్తాయో, అలాంటి పళ్ళ జబ్బులే ఈజిప్షియన్ మమ్మీలలో కూడా కనబడ్డాయంటారు.
ఈ రెండు లక్షణాలే కాక, మరో విశేషం కూడా ఉంది. ద్రావిడుల పేర్లలాగే కొన్ని ఈజిప్షియన్ పేర్లు కూడా 'న్' తో అంతమవడం. కరుణాకరన్, రవీంద్రన్ లాగా అవినాటిన్, ఆన్ ఖ్ అమూన్ వంటి పేర్లు.
అడవిలో దారి చూపించడానికి ఒక గైడ్ ని నియమించుకుని తన యూనిట్ తో సహా బయలుదేరి వెళ్ళారు మా నాన్నగారు.
ఒక కీకారణ్యం మధ్యలో ఉన్నాయిట రాకుమారి మమ్మీ, బంగారు విగ్రహం. అష్టకష్టాలు పడి మమ్మీ చేరుకుంది ఆ బృందం. దాదాపు మూడొందల కిలోల బరువున్న ఆ మేలిమి బంగారపు విగ్రహాన్ని చూసేసరికి యూనిట్ లోని మిగతా సభ్యుల కళ్ళు చెదిరాయి. మమ్మీని అక్కడ వదిలేసి, విగ్రహాన్ని కరిగించి అందరం గుట్టుచప్పుడు కాకుండా పంచుకుందామని మా నాన్నగారికి చెప్పారు.
ఆ కుట్రకి మా నాన్నగారు ఒప్పుకోలేదు. అతనిని తొలగించుకోవడానికి వాళ్ళు మా నాన్నగారిని కిరాతకంగా చంపేశారు. నిగ్రహాన్ని పెకిలించబోతుండగా భయంకరమైన తుఫాను వచ్చింది. పిడుగులు పడ్డాయి. దగ్గరలోనే ఉన్న ఒక అగ్నిపర్వతం బ్రద్దలయింది. ఆ విశ్వాస ఘాతకులందరూ సలసల మరిగే లావాలో చిక్కుకొని మిడతల్లాగా మాడిపోయారు.
ayithe, indialo kuudaa oka praacheenakaalapu rakumari taaluuku mammi undani vadanti okati prachaaramlo undi. eejiptu raajavamseeyulalaage aa mammeeni pothaposina niluvettu bangaaru vigrahamlo unchi samadhi chesarani cheppukuntaaru. deenikitodu maroka katha kuudaa vaadukalo undi."
kasepu tadekamgaa sandip mohamloki chushadu bhutalaraju. tarvaata khandrinchi ummesi, evaro vastunnaarannatlu saiga cheshaadu. bootla chappudu vinabadindi. centry vachi, okasari sel loki pareekshagaa chusi, vellipoyaadu.
"pogaaku lekapothe maane, sigarettu peeke anna undaa?" annadu bhutalaraju.
"undaali. cony lagesukunnaru" ani mallee cheppadam modalettaadu sandip.
"hele tokachukka prati debbhay ayidu samvatsaraalakii okasari darsanamistundi.
aa tokachukka kanabadinappudalla ee rakumari mammi praanamtho lechi tirugutuu, korina korikalu teerustundanii, tokachukka mayamaipogane nischalamgaa aipoi mallee debbhay ayidella varakuu alaane undipotundanii, eelogaa aa mammeeni sameepinchina vaarugaanii, aame prasaantataku bhangam kaliginchina vaaru ghoramaina chaavu chastarani cheppukuntu untaaru aa adavulalooni janam.
chitramemitante, sarigga ilanti nammakame eejiptu desamlo kuudaa undedi. praacheena kaalapu egiptian rajulanu 'faro' anevallu. aa faerola samaadhulani terichinavaaruu, kollagottina vaaruu daarunamgaa maraninchi tiirataaranii, adhi faro saapamanee cheppukuntaaru janam. daaniki taginatlugaane, toot aankh amun samaadhini modatisaarigaa terichichusina lard carner wan ane aayana, aa tarvaata koddikaalaanike maraninchaadu. idhi 'kars af da faro' - faro shaapam nijankavadam valla - ani namme janam unnaaru. kaadu, idhi kevalam kaakataaleeyam ani vaadinchevaaruu unnaaru.
alanti saapame ee rakumari mammeeki aapaadinchabadatam chala aasaktikaram.
maa naannagaaru professor seshadri archialogistu, hetuwadi. aayana ee saapaalo, geepaaluu ivannee nammakapoyina, asalu ee rakumari mammi anedi nijamgaa undo ledho, unte egiptian aachaara vyavahaaraaluu, nammakaaluu manadesamloki ela vachayo, parisodhinchaalani tana unit thoo sahaa bayaluderaaru.
praacheenakaalapu eejipshiyanulu india nunch valasavellina draavidulani oka vaadam bayaluderindi ee madhya. deeniki drushtaantaraalugaa rendu vishayaalani chuupistunnaaru. okati : chaalaamandi draavidulalaage eejipshiyanlu kuudaa 'addapancha' lanti dustule ekkuvagaa dharinchevaaru. rendu " draavidulaki ae palla jabbulu ekkuvagaa vastayo, alanti palla jabbule egiptian mammeelalo kuudaa kanabaddaayantaaru.
ee rendu lakshanaale kaaka, maro visesham kuudaa undi. draavidula paerlalaage konni egiptian paerlu kuudaa 'nu' thoo antamavadam. karunakaran, ravindran laga avinatin, aan kham amoon vanti paerlu.
adavilo daari chuupimchadaaniki oka gaid ni niyaminchukuni tana unit thoo sahaa bayaluderi vellaaru maa naannagaaru.
oka keekaaranyam madhyalo unnayita rakumari mammi, bangaaru vigraham. ashtakashtaalu padi mammi cherukundi aa brundam. daadaapu moodondala kilola baruvunna aa melimi bangaarapu vigrahaanni chusesariki unit loni migata sabhyula kallu chedirai. mammeeni akkada vadilesi, vigrahaanni kariginchi andaram guttuchappudu kakunda panchukundaamani maa naannagaariki cheppaaru.
aa kutraki maa naannagaaru oppukoledu. atanini tolaginchukovadaaniki vaallu maa naannagaarini kiraatakamgaa champesaru. nigrahaanni pekilinchabotundagaa bhayankaramaina tuphaanu vachindi. pidugulu paddai. daggaralone unna oka agniparvatam braddalayindi. aa vishwaasa ghaatakulandaruu salasala marige laavaalo chikkukoni midatallaagaa maadipoyaaru.